《和史守八月十四日月二首》
宋代·郭印

半秋云物扫遥天，对月凭栏一怃然。
明夜半规应尽满，此时清赏更无前。
琼楼颇觉三山近，玉斧谁将七宝连。
我欲乘风霄汉上，坐令凡骨变真仙。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。